એજ રીતે જ્યારે બિનવારસી વ્યક્તિઓના વિભાગમાં સ્પંદન ટ્રસ્ટના સદસ્યો પહોંચ્યા ત્યારે ત્યાંનો અનુભવ સાવ જુદો જ હતો. સામાન્ય રીતે આપણે માંદા પડીએ અને હોસ્પિટલમાં દાખલ થઈએ ત્યારે આપણા સગાવ્હાલાઓ તથા મિત્રો ફ્રુટ, ફૂલ કે શુભેચ્છા સાથે આપણને મળવા આવતા હોય છે. પણ બિનવારસી વિભાગના દર્દીની પડખે કોઈ હિંમત આપનારું હોતું નથી. જ્યારે આવા દર્દીઓ પાસે સ્પંદન ટ્રસ્ટના ડોક્ટરો તથા તબીબી વિદ્યાર્થીઓ ફ્રુટ લઈને પહોંચ્યા ત્યારે એ તમામ દર્દીઓના ચહેરા પર સ્મિત આવી ગયું હતું. આ કળિયુગમાં કોઈ સંબંધ કે લાલચ વગર અને એ પણ ડોક્ટરો દ્વારા જ મળતી આવી ભેટ એ તમામ દર્દીઓ માટે મહત્વની હતી.